Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, erizaintzako ikasleei egindako kontratuei buruzkoa. Galdera 2021eko urtarrilaren 18ko 4. Nafarroako Parlamentuko Aldizkari Ofizialean argitaratu zen.

Iruñean, 2021eko otsailaren 5ean

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak 10-20-PES-00374 idatzizko galdera aurkeztu du. Hona Nafarroako Gobernuko Osasuneko kontseilariak egindako galdera horiei buruz eman beharreko informazioa:

Erizaintzako ikasleak kontratatu al dira laguntza-lanak egiteko?

Osasunbidea-Nafarroako Osasun Zerbitzuan ez da Erizaintzako Graduko ikaslerik kontratatu erizain gisa laguntzeko.

Zenbat eta zein zentro eta/edo zerbitzutan?

Aurretik esandakoarekin bat etorriz, ez da Erizaintzako Graduko ikaslerik kontratatu.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko otsailaren 1ean

Osasuneko kontseilaria: Santos Induráin Orduna